1991R0147 — LT — 01.01.1990 — 001.001

Šis dokumentas yra skirtas tik informacijai, ir institucijos nėra teisiškai atsakingos už jo turinį

iš dalies keičiamas:









▼B

KOMISIJOS REGLAMENTAS (EEB) Nr. 147/91

1991 m. sausio 22 d.

apibrėžiantis ir nustatantis viešajame intervenciniame saugojime esančių žemės ūkio produktų leistinus kiekio nuostolius







EUROPOS BENDRIJŲ KOMISIJA, atsižvelgdama į Europos ekonominės bendrijos steigimo sutartį, atsižvelgdama į 1990 m. lapkričio 27 d. Tarybos reglamentą (EEB) Nr. 3492/90, nustatantį veiksnius, į kuriuos reikia atsižvelgti iš Europos žemės ūkio orientavimo ir garantijų fondo Garantijų skyriaus finansuojamų intervencinių viešojo saugojimo priemonių metinėse ataskaitose ( 1 ), ypač į jo 4 straipsnį, kadangi būtina patikslinti Reglamento (EEB) Nr. 3492/90 4 straipsnyje nurodytą viešajame intervenciniame saugojime esančių žemės ūkio produktų išsaugojimo leistinų kiekio nuostolių apibrėžimą bei finansinių saugojimo padarinių apskaičiavimui naudojamą apskaičiavimo metodą; kadangi tokie leistini kiekio nuostoliai susiję su įprastais kiekio nuostoliais, kurie atsiranda, kai intervencijoje esantys žemės ūkio produktai įprastai saugomi arba perdirbami, reikiamai atsižvelgiant į tinkamo produkto išsaugojimo reikalavimus; kadangi tokie leistini kiekio nuostoliai turi būti nustatyti kiekvienam atitinkamam produktui, naudojant paprastą metodą ir atsižvelgiant į praėjusių metų produkto kiekybinius nuostolius, kurių negalima nustatyti; kadangi dėl to reikėtų nustatyti ribą, išreikštą bendro saugomo kiekio procentais; kadangi tam tikriems produktams, kuriuos reikia perdirbti per laikotarpį nuo supirkimo iki patalpinimo saugoti, būtina nustatyti specialius leistinus perdirbimo nuostolius; kadangi ilgą laiką kiauliena nebuvo saugojimo operacijų objektas ir todėl minėtoji riba bus nustatyta tik atnaujinus kiaulienos saugojimo operacijų tvarką; kadangi reikėtų nustatyti, kada EŽŪOGF Garantijų skyrius turi atsižvelgti į leistinų kiekio nuostolių finansinius rezultatus; kadangi kai kuriems žemės ūkio produktams metodas, naudojamas procentais išreikštiems kiekio nuostoliams, kurie paprastai leidžiami saugomiems produktams, apskaičiuoti buvo iš esmės pakeistas; kadangi minėtus procentus būtina peržiūrėti atsižvelgiant į turimą patirtį; kadangi leistini kiekio nuostoliai buvo nustatyti pagal sektorius atskiruose reglamentuose; kadangi dėl teisinio paprastumo juos reikėtų išdėstyti viename reglamente; kadangi šiame reglamente numatytos priemonės atitinka EŽŪOGF komiteto nuomonę, PRIĖMĖ ŠĮ REGLAMENTĄ:







1 straipsnis

1. Kiekvienam viešajame intervenciniame saugojime esančiam žemės ūkio produktui nustatoma kiekio nuostolių, kurie paprastai patiriami dėl pagal patvirtintas taisykles atliekamų įprastų produktų saugojimo operacijų, leistina riba.

2. Leistinų kiekio nuostolių procentas apskaičiuojamas kaip per atitinkamus finansinius metus patalpintų saugoti ir perimtų kiekių faktinio svorio be pakuotės ir tų metų pradžioje saugomų kiekių santykis. Leistini kiekio nuostoliai apskaičiuojami kiekvienam produktui remiantis visais intervencinės agentūros saugomais kiekiais.

Faktinis svoris superkant ir išvežant apskaičiuojamas iš užregistruoto svorio atimant supirkimo sąlygose nurodytą standartinės pakuotės svorį, arba, jeigu toks svoris nežinomas, agentūros naudojamą vidutinį pakuotės svorį.

3. Leistinais kiekio nuostoliais nelaikomi pakuočių arba užregistruotų vienetų nuostoliai.

2 straipsnis

1. Nustatomi tokie produktų saugojimo normalūs leistini nuostoliai procentais:







— grūdams 0,2 % — žaliaviniams ryžiams, kukurūzams, sorgui 0,4 % — cukrui 0,1 % — alyvų aliejui 0,6 % — rapsų sėkloms 0,2 % — saulėgrąžų sėkloms 0,8 % — alkoholiui 0,6 % — tabako lapams 0,0 % — supakuotam arba transformuotam tabakui 1,0 % — nugriebto pieno milteliams 0,0 % — sviestui 0,0 % — sūriui: Grana Padano 4,5 % Parmigiano Reggiano 6,5 % — jautienai 0,6 % — kiaulienai nustatytina vėliau.

2. Šiuo reglamentu nustatomi tokie leistini perdirbimo nuostoliai procentais:







— jautienos iškaulinėjimas 32 % — tabako lapų perdirbimui 19 %

Tokie procentai taikomi visiems per finansinius metus perdirbtiems kiekiams. ►M1 Be to, perdirbant tabaką leistinų nuostolių procentas taikomas visiems tais finansiniais metais pradėtiems perdirbti ir perdirbtiems kiekiams bei kiekiams, kurie buvo pradėti perdirbti praėjusiais ir perdirbti einamais finansiniais metais. ◄

3 straipsnis

Nuostoliai, kurie viršija leistinus, apskaitomi EŽŪOGF Garantijų skyriaus finansinių metų pabaigoje.

4 straipsnis

2 straipsnyje išvardyti leistini nuostoliai procentais peržiūrimi vėliausiai po trejų metų remiantis patikrinimais, atliktais pritaikius naujus skaičiavimo būdus.

5 straipsnis

Komisijos reglamentai (EEB) Nr. 724/70, (EEB) Nr. 743/70, (EEB) Nr. 771/71, (EEB) Nr. 899/70, (EEB) Nr. 2705/71, (EEB) Nr. 236/72, (EEB) Nr. 2577/72, (EEB) Nr. 638/74, (EEB) Nr. 230/79 ir (EEB) Nr. 394/89 ( 2 ) panaikinami.

6 straipsnis

Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.

Jis taikomas nuo 1990 m. spalio 1 d.

Šis reglamentas yra privalomas visas ir tiesiogiai taikomas visose valstybėse narėse.